Vladimirus Dahl

Vladimirus Ioannis filius Dahl, seu Dal (Russice Владимир Иванович Даль, tr. Vladimir Ivanovič Dal’), natus die 10 Novembris anno 1801, mortuus die 22 Septembris anno 1872, fuit scriptor, ethnographus et lexicographus Russicus. Opus magnum Vladimiri Dahl est Lexicon explicans linguae Russicae maioris vivaeRussice «Толковый словарь живого великорусского языка»..

 Biographia 
Vladimirus Dahl die 10 Novembris (22 Novembris secundum Calendarium Gregorianum) anni 1801 in Fabrica Prataliensi Imperii Russici (quod oppidum nunc est urbs Pratalia) natus est. Pater eius linguista, theologus et medicus Ioannes Christianus Dahl Dano genere erat . Mater Vladimiri Maria erat originis Germanicae Hugenotium ui fuit polyglotta.

Vladimirus Dahl annis 1814 – 1819 Petropoli in schola navali educabatur et dein per aliquot annos munus in classi sustentabat. Anno 1826 studiosus facultatis medicae Universitatis Dorpatensis factus est, ubi studium suum anno 1829 complevit. Postea initio ut medicinae operat dedit et in nonnullis expeditionibus militaribus participavit, dein functionarius factus est. Anno 1838 socius correspondens Academiae Scientiarum Imperialis Petropolitanae, operum historiae naturalis dedicatorum gratia electus est.

Dahl iam in iuventute notas varias de artibus et moribus populi Russiae collexit. Anno 1832 in lucem nonnullae fabulae Russicae ab eo renarratae editae sunt. Decenniis 184 – 185 narrationes nonnullas de vita populi sub pseudonymo "Cosacus Prataliensis"Russice Казак Луганский, Kazak Luganskij. necnon opuscula nonnulla de lingua et moribus populi edidit. Enchiridia botanica et zoologica in usum scholarum militarium composuit. 

Ab anno 1859 Vladimirus Dahl in dimissione erat et Moscuae habitabat. Annis a 1861 ad 1862 Proverbia populi RussiciRussice «Пословицы русского народа» edidit. Annis 1863 – 1866 opus magnum, i.e. Lexicon explicans linguae Russicae maioris vivaeRussice «Толковый словарь живого великорусского языка»., quem plus 50 annos composuerat, editum est. Quattuor volumina lexici circa 200 milia verborum includunt. Operis illius causa, Dahl Praemio Lomonosoviano affectus est et socius honoratus Academiae Scientiarum Imperialis Petropolitanae electus est.

Vladimirus Dahl obiit Moscuae, die 22 Septembris anni 1872.

Notae

 Fontes 
 Pagina de Vladimiro Dahl Encyclopaediae Sovieticae Magnae editionis tertiae 
 Pagina de Vladimiro Dahl ex Dictionario encyclopaedico a F. Brockhaus et I. Efron 
 Biographia Vladimiri Dahl 
 Dictionarium novum illustratum encyclopaedicum = Новый иллюстрированный энциклопедический словарь / Ред. кол.: В.И. Бородулин, А.П. Горкин, А.А. Гусев, Н.М. Ланда и др. – М.: Большая Российская энциклопедия, 2001. – ISBN 5-85270-259-5 

 Nexus externi 

 Vladimiri (Waldemari Ferdinandi) Dahl Specimen inaugurale exhibens observationes duas 1. De terebratione cranii cum successu instituta 2. De renum exulceratione occulta 

Categoria:Alumni Universitatis Tartuensis
Categoria:Auctores Russici
Categoria:Incolae Imperii Russici
Categoria:Incolae Moscuae
Categoria:Eruditi Ucrainae
Categoria:Lexicographi
Categoria:Medici Russiae
Categoria:Philologi Russiae
Categoria:Scriptores Russiae
Categoria:Paroemiographi
Categoria:Socii Academiae Scientiarum Russicae
Categoria:Nati 1801
Categoria:Mortui 1872